Komission asetus (EY) N:o 1378/2001,
annettu 6 päivänä heinäkuuta 2001,
pysyvän tarjouskilpailun avaamisesta Ranskan interventioelimen hallussa olevan noin 12560 riisitonnin myymiseksi uudelleen sisämarkkinoilla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna asetuksella (EY) N:o 1667/2000(2), ja erityisesti sen 8 artiklan b kohdan viimeisen luetelmakohdan,
sekä katsoo seuraavaa:
(1) Komission asetuksessa (ETY) N:o 75/91(3) vahvistetaan interventioelimen suorittaman paddy- eli raakariisin myyntiin saattamisen menettelyt ja edellytykset.
(2) Yhteisön markkinoilla on tällä hetkellä voimakasta kysyntää tietyistä japonicariisin ja indicariisin lajikkeista, joita käytetään kulutukseen yhteisön sisällä ja joiden markkinahinnat ovat interventiohintaa korkeammat. Samaan aikaan tiettyjä määriä kyseisiin lajikkeisiin kuuluvaa riisiä on käytettävissä Ranskan interventioelimen varastoissa. Tässä tilanteessa on aiheellista avata pysyvä tarjouskilpailu Ranskan interventioelimen hallussa olevan noin 10150 japonica-lajin paddy- eli raakariisitonnin ja 2410 indica-lajin paddy- eli raakariisitonnin myymiseksi uudelleen sisämarkkinoilla.
(3) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Ranskan interventioelin järjestää asetuksessa (ETY) N:o 75/91 säädetyin edellytyksin pysyvän tarjouskilpailun hallussaan olevan noin 10150 japonica-lajin paddy- eli raakariisitonnin ja 2410 indica-lajin paddy- eli raakariisitonnin myymiseksi uudelleen sisämarkkinoilla.
2 artikla
1. Tarjousten jättämisen määräaika päättyy ensimmäisen osittaisen tarjouskilpailun osalta 18 päivänä heinäkuuta 2001.
2. Tarjousten jättämisen määräaika päättyy viimeisen osittaisen tarjouskilpailun osalta 31 päivänä elokuuta 2001.
3. Tarjoukset on jätettävä seuraavalle Ranskan interventioelimelle. ONIC
Office national interprofessionnel des Céréales
Service des interventions 21, avenue Bosquet F - 75341 Paris Cedex 07 ( puhelin (33) 144 18 21 36; faksi (33) 144 18 20 80 ).
3 artikla
Ranskan interventioelimen on ilmoitettava komissiolle myytyjen erien määrät ja keskihinnat viimeistään tarjousten jättämisen määräajan päättymistä seuraavan viikon tiistaina.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä heinäkuuta 2001.